ઇશ્વર ન્યાયી છે, અર્થાત તે વ્યક્તિના વિશે કોઇપણ પ્રકારનો પક્ષપાત નથી કરતા (પુનર્નિયમ–૩૨:૪; ગીતશાસ્ત્ર–૧૮:૩૦). ઇશ્વર સર્વ સામર્થી છે, અર્થાત તે સર્વ શક્તિમાન છે; અને તે એવું કાંઇપણ કરી શકે છે જેનાથી તે પ્રસન્ન થાય છે પરંતુ તેમના કાર્યો હમેશાં તેમના ચારિત્ર્ય અનુસાર હોય છે (પ્રકટિકરણ– ૧૯:૬ ; યર્મિયા–૩૨;૧૭; ૨૭). ઇશ્વર સર્વવ્યાપી છે, અર્થાત તે દરેક સમયે, દરેક જગ્યાએ ઉપસ્થિત છે; આનો મતલબ એ નથી કે બધું જ ઇશ્વર છે (ગીતશાસ્ત્ર–૧૩૯:૭-૧૩; યર્મિયા-૨૩:૨૩), ઇશ્વર સર્વજ્ઞાની છે, અર્થાત તે ભૂતકાળ, વર્તમાનકાળ, અને ભવિષ્ય જાણે છે, ત્યાં સુધી કે આપેલા સમયમાં આપણે શું વિચારીએ છીએ તે પણ જાણે છે; કારણકે તે બધું જ જાણે છે, તેમનો ન્યાય હંમેશા નિષ્પક્ષ જ રહેશે (ગીતશાસ્ત્ર–૧૩૯:૧-૫; નીતિવચન ૫:૨૧).